CONCERT DE FALLES  LA GIRA 09 MUSICA EN VALENCIÀ

L'Escola Valenciana, l'entitat de joves Reviscola i la Universitat de València,  amb la col·laboració de l'Ajuntament de Burjassot, us convida al primer concert  de la quarta edició de La Gira, el festival itinerant de música en valencià, que se celebrarà el proper dimarts 17 de març a l'auditori de la casa de cultura de Burjassot a partir de les 22:30, amb les actuacions de La Gossa Sorda, Orxata Sound System i un grup que pots triar al Facebook de La Gira. 

El concert de falles serà el primer d'una llarga llista, que durà arreu de les nostres comarques les millors propostes de la música en valencià. Més d'una vintena de concerts que clouran el cap de setmana del 10 i 11 de juliol a Benlloch. 

Per a arribar al concert, que serà gratuït, podeu fer-ho amb el tramvia, que oferirà servei tota la nit a falles, baixant a la parada de La Granja.

Com triar el teu grup preferit per a actuar a Falles?

Per a poder votar pels grups, heu d'entrar a les causes d'Escola Valenciana, dins del nostre Facebook, i escollir entre els grups que estan creant les seues causes. Els podeu trobar fent click al següent enllaç: http://www.facebook.com/l.php?u=http%3A%2F%2Fapps.facebook.com%2Fcauses%2Fcauses%2Fshow_all_user%3Fm%3Df3377b48%26facebook_uid%3D1663801211&h=b77328eb4195dcffd305e9c4046043fa

Com proposar grups per actuar al concert de Falles?

Doncs ens has d'enviar un correu electrònic a gira@fev.org, amb el nom del teu grup, i el titular facebook que administrarà la qüestió, així com un número de telèfon per poder contactar amb vosalltres. Escola Valenciana i Reviscola crearan un Causa amb el nom del teu grup i us faran administradors de la mateixa, de manera que pugueu penjar la vostra imatge i el vostre propi text. Només caldrà que busqueu la causa al buscador facebook i la poseu al vostre perfil. Posteriorment ja podeu convidar als vostres amics i amigues del facebook a votar per vosaltres. El concurs s'enceterà aquest dijous 5 de març i clourà el proper dijous13 a les 00:00. Divendres de matí ens posarem en contacte amb vosaltres. Les condicions d'actuació són tancades, i consisteixen en un catxé de 600 euros + IVA més les dietes dels membres del grup (sopar i consumicions).